tomron87/hebrew-wikipedia-sentences-corpus huggingface dataset:
בטורניר עצמו היא זכתה בתואר לאחר ניצחון בגמר על מרקטה וונדרואושובה מצ'כיה (38 בעולם) בשתי מערכות (6–1, 6–3).
בדרכה לתואר היא ניצחה 5 שחקניות טניס אמריקאיות.
בשלב רבע הגמר היא ניצחה את מדיסון קיז מארצות הברית (14 בעולם) בשתי מערכות (6–3, 7–5) היריבה היחידה שהייתה מדורגת ובשלב חצי הגמר היא ניצחה את אמנדה אניסימובה (51 בעולם) מארצות הברית בשלוש מערכות (6–7(4–7), 6–3, 6–3).
לאחר זכייתה בתואר עלתה למקום השני בעולם.
ביוני זכתה בטורניר ברמינגהאם ועלתה למקום הראשון בעולם.
באליפות וימבלדון שנערכה ביולי הודחה בשלב שמינית הגמר על ידי אליסון ריסקה מארצות הברית (שחקנית לא מדורגת), ב-3 מערכות (3-6, 6-2, 6-3).
באליפות ארצות הברית שנערכה בספטמבר ברטי נוצחה בשלב שמינית הגמר על ידי ואנג קיאנג מסין (18 בעולם) בשתי מערכות (6-2, 6-4) ובטורניר זוגות לנשים היא הגיעה לשלב הגמר ביחד עם ויקטוריה אזרנקה מבלארוס שבו הן הפסידו לאליזה מרטנס מבלגיה ולארינה סבלנקה מבלארוס בשתי מערכות (7-5, 7-5).
באליפות סבב ה-WTA שנערכה בשנג'ן בנובמבר אותה שנה היא זכתה בתואר לאחר ניצחון במשחק הגמר על אליה סביטולינה מאוקראינה (דורגה במקום 8) בשתי מערכות (4-6, 3-6)
באליפות אוסטרליה שנערכה בינואר הגיעה ברטי לשלב חצי הגמר שבוא הפסידה לסופיה קנין מארצות הברית (14 בעולם) בשתי מערכות (7-68-6, 7-5), קנין זכתה בתואר.
בשלב שמינית הגמר היא ניצחה את אליסון ריסקה (17 בעולם) ב-3 מערכות (3-6, 6-1, 4-6) ובשלב רבע הגמר היא ניצחה את פטרה קביטובה מצ'כיה (7 בעולם) בשתי מערכות (6-76-8, 5-7).
באליפות וימבלדון שנערכה ביולי 2021 זכתה ברטי בתואר לראשונה בקריירה שלה לאחר ניצחון במשחק הגמר על קרולינה פלישקובה מצ'כיה (8 בטורניר) ב-3 מערכות (3-6, 7-6 7-4, 3-6).
באליפות אוסטרליה הפתוחה שנערכה בינואר 2022 זכתה ברטי בתואר לאחר שניצחה במשחק הגמר את דניאל קולינס מארצות הברית בשתי מערכות (3-6, 6-7 5-7) וזכתה בתואר הגראנד סלאם השלישי ביחידות.
במהלך כל הטורניר היא לא הפסידה אף מערכה.
התואר הגיע לאחר 44 שנים שבהן לא זכתה אף טניסאית מאוסטרליה בטורניר זה.
בחודש מרץ הודיעה ברטי על פרישה ממשחק לאחר, שלדבריה, חשה תחושת מיצוי מהמשחק.
תוצאהשנהתחרותיריבה ניקודזכייה 2019 אליפות צרפת הפתוחה מרקטה וונדרואושובה 6–1, 6–3זכייה 2021 אליפות וימבלדון קרולינה פלישקובה 6–3, 6–7(4–7), 6–3זכייה 2022 אליפות אוסטרליה הפתוחה דניאל קולינז 6–3, 7–6(7–2)
אשלי בלייזר ביידן היא עובדת סוציאלית, נדבנית ומעצבת אופנה אמריקאית.
שימשה כמנהלת "מרכז הצדק בדלאוור" בשנים 2014–2019.
ביידן היא בתו הרביעית של נשיא ארצות הברית לשעבר, ג'ו ביידן, והיחידה מנישואיו השניים עם אשת החינוך האמריקאית ג'יל ביידן.
ביידן נולדה ב־8 ביוני 1981 בווילמינגטון שבדלאוור.
אשלי היא בתם של ג'יל ביידן וג'ו ביידן, מלבד זאת, היא אחותם למחצה של האנטר ביידן, ובו ביידן (הייתה לה אחות נוספת שמתה מספר שנים לפני שנולדה, נעמי ביידן).
ביידן הוטבלה בכנסיית סנט ג'וזף בברנדווין בגרינוויל שבדלאוור, ברוב שנות ילדותה שימש אביה כסנאטור מטעם מדינת דלאוור ואמה עבדה כמחנכת.
ביידן למדה אנתרופולוגיה תרבותית באוניברסיטת טוליין ובתוכנית קיץ גם התמחתה באוניברסיטת ג'ורג'טאון.
לאחר שסיימה את לימודיה הועסקה כמלצרית בחנות פיצות בעיר מגוריה.
מספר חודשים לאחר מכן החלה לעבוד כמומחית לתמיכה קלינית ועברה לקנסינגטון, פילדלפיה והתחילה לעבוד כמומחית לתמיכה קלינית במרפאת הילדים של נורת'ווסטרן וסייעה במקום לבני נוער בעבודה ישירה עם פסיכיאטרים ומטפלים.
בהמשך היא קיבלה תואר שני בעבודה סוציאלית בבית הספר למדיניות ולפרקטיקה חברתית באוניברסיטת פנסילבניה.
לאחר קבלת התואר השני, סייעה ביידן בהפעלת תוכניות שמטרתן היא לספק שירותים חיוניים לקורבנות אלימות נשק, נשים מוכות ואנשים שרוצים לחזור למוטב ולהשתלב מחדש בחברה.
במהלך ההפעלה של התוכנית עבדה ביידן עם נוער בסיכון, אסירים קשישים ואנשים שבמאסר על תנאי.
בשנת 2014 קודמה למנכ"לית המרכז וכיהנה בתפקיד זה עד 2019.
בשנת 2017 השיקה ביידן מותג בגדי אופנה במהלך מסיבת עיתונאים שערכה בטרייבקה, וזאת במסגרת אירועי שבוע האופנה בניו יורק.
באירוע ההשקה השתתפו הוריה של ביידן וסלבריטאים, בהם אוליביה פלרמו וכן כריסטיאן סיריאנו.
במסגרת השקת המותג פורסם כי יהיה גם שיתוף פעולה עסקי עם גילט גרופ ועם השחקנית אוברי פלזה.
מטרת שיתוף הפעולה היא לגייס כ-30,000 דולר עבור קרן הקהילה דלאוור.
באוגוסט 2020 ביידן נאמה בוועידת המפלגה הדמוקרטית, וזאת עוד לפני שאביה הפך רשמית למועמד המפלגה בבחירות לנשיאות ארצות הברית 2020. ב־6 באוגוסט אירחה ביידן אירוע לנשים בוויסקונסין בו דיברה על תמיכה בנשים.
האירוח שפורסם על ידי הקמפיין של אביה נועד להביא מודעות לחשיבות הקול הנשי בבחירות לנשיאות ארצות הברית.
ביידן נשואה לד"ר הווארד קריין, מנתח פלסטי יהודי.
היא קתולית והצטרפה לבעלה, אביה ואחיה לביקור פרטי שערכו אצל האפיפיור פרנציסקוס בוותיקן בשנת 2016.
אשלי אליזבת הינסון היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הראשון של מדינת איווה, מאז 2021. קודם לכן הייתה חברת בית הנבחרים המדינתי באיווה מטעם מחוז הבחירה ה-67 של המדינה.
בנובמבר 2020 נבחרה אל הקונגרס של ארצות הברית במחוז הקונגרס הראשון.
הינסון הושבעה לתפקידה ב-3 בינואר 2021, עם התכנסות הקונגרס ה-117 של ארצות הברית.
הינסון, שנולדה בדה מוין בירת איווה, היא בוגרת בית הספר התיכון ואלי השוכן בעיר מערב דה מוין.
את לימודיה הגבוהים השלימה באוניברסיטת איווה ובאוניברסיטת דרום קליפורניה, שם למדה עיתונות משודרת.
כסטודנטית הייתה חברה באחוות "פאי בטא פי".
הינסון החלה את דרכה כמגישת חדשות ב-KCRG-TV, תחנת טלוויזיה בבעלות משותפת של התאגידים ABC News ו-MyNetworkTV.
בבחירות 2016 החליטה הינסון להתמודד לבית הנבחרים של מדינת איווה, הבית התחתון בבית המחוקקים של המדינה, מטעם מחוז הבחירה ה-67. בבחירות הכלליות היא גברה על מארק זיידל, מועמד המפלגה הדמוקרטית ברוב בן 62.5% מקולות הבוחרים.
מחוז פרוורי זה של סידר ראפידס הוא תחרותי מאוד מבחינה פוליטית.
במהלך הבחירות לנשיאות ארצות הברית 2016, המועמדת הדמוקרטית הילרי קלינטון, גברה על יריבה דונלד טראמפ בפער של שני אחוזים בלבד.
בבחירות אמצע הכהונה ב-2018 ניצבה הינסון בפני מסע בחירות תחרותי לבית הנבחרים של איווה, שכולל תעמולת בחירות בטלוויזיה, נגד המורה אריק ג'דרה.
בסופו של דבר היא ניצחה עם 52% מהקולות.
החל מינואר 2019 הינסון כיהנה במספר ועדות בבית הנבחרים המדינתי: ועדת המשפט, הוועדה לבטיחות הציבור, ובוועדת התחבורה אשר בה מכהנת כיושבת הראש.
ב-13 במאי 2019 הכריזה על התמודדותה לבית הנבחרים של ארצות הברית מטעם מחוז הקונגרס הראשון של איווה, נגד נציגת המחוז המכהנת אבי פינקנאוור.
מחוז קונגרס זה, שבשטחו 20 ממחוזות איווה, עבר לשליטה דמוקרטית ב-2018. הינסון הוגדרה בידי ועדת הקמפיין הרפובליקנית לקונגרס כ"טוענת לכתר", בשל התחרות הצמודה במחוז זה.
כמו כן, היא זכתה לתמיכתה של המושלת קים ריינולדס וסגנה אדם גרג.
ב-2 ביוני 2020 זכתה הינסון בבחירות המקדימות הרפובליקניות, וביום הבחירות הכלליות גברה על פינקנאוור המכהנת.
הינסון החלה את כהונתה בקונגרס האמריקאי בינואר 2021.
ב-2 בספטמבר 2025, בעקבות הכרזתה של הסנאטורית ג'וני ארנסט על פרישתה מהסנאט עם תום כהונתה בינואר 2027, הודיעה הינסון כי תתמודד אל הסנאט של ארצות הברית בבחירות 2026.
אשלי המילטון (נולד ב-28 בספטמבר 1988) הוא כדורסלן בריטי, המשחק בקבוצת פלימות' ריידרס מליגת העל הבריטית.
אשלי המילטון נולד ב-28 בספטמבר 1988 בעיר לונדון שבבריטניה.
המילטון החל את הקריירה שלו בספרד עם גראן קנריה וטנפה וסינדריו.
בשנת 2008 הוא עזב את ספרד על מנת לשחק כדורסל קולג' באוניברסיטת לויולה מרימאונט עם אריות לויולה מרימאונט.
בתום עונת הבוגרים שלו העמיד המילטון ממוצעים של 11.0 נקודות, 5.6 ריבאונדים, 0.68 חטיפות ו-0.64 אסיסטים למשחק ב-22 משחקים.
לאחר שלא נבחר בדראפט 2013 של ה-NBA, המילטון הצטרף ל-VL Pesaro מהסרייה A ב-20 בספטמבר 2013. הוא התפטר אחרי חודש.
לאחר מכן חתם בוויולה רג'יו קלבריה להמשך העונה.
בשנת 2014 הוא חתם בצ'רקסקי מאנקיז, ובסוף העונה הצטרף לסגסה לפלייאוף הלבנוני.
ב-23 בספטמבר 2015 הצטרף המילטון לאולימפיה מטרה.
הוא עזב את המועדון בדצמבר והצטרף ללבריו מליגת הסלים היוונית.
הוא העמיד ממוצעים של 11.8 נקודות ו-5.2 ריבאונדים למשחק.
ב-1 בספטמבר 2020 הוא חתם בפלימות' ריידרס מליגת הכדורסל הבריטית.
אשלגן ציאניד הוא תרכובת כימית שנוסחתה KCN, זהו חומר יוני המורכב מיוני אשלגן +K ויוני ציאניד -CN.
החומר גבישי והסריג קובי, כל יון אשלגן מוקף 6 יוני ציאניד ולהפך.
שימושיו העיקריים של החומר הם בכריית זהב, סינתזה אורגנית וציפוי מתכת.
מייצרים אשלגן ציאניד בתגובה של מימן ציאניד עם תמיסה של אשלגן הידרוקסידי ואידוי המים בואקום.
משתמשים באשלגן ציאניד בסינתזה של ניטרילים וחומצות קרבוקסיליות.
בכריית זהב משתמשים בחומר כדי לקבל מזהב מתכתי וחמצן אטמוספירי תרכובת מסיסה של אשלגן זהב ציאנידי
ככל הציאנידים אשלגן ציאנידי רעיל בשל קישור יון הציאניד ליוני ברזל Fe+3 בחלבון ציטוכרום אוקסידאז במיטוכונדריה והפרעה לנשימה התאית.
הרעילות הגבוהה שלו (LD50 מוערך באדם: 140 מ"ג) ומסיסותו הגבוהה הגורמת לספיגה מהירה בגוף הפכו את החומר לאמצעי נפוץ להתאבדות.
כך למשל השתמשו באשלגן ציאנידי בכירים במשטר הנאצי דוגמת ארווין רומל, מגדה גבלס, פיליפ בוהלר, מרטין בורמן והיינריך הימלר.
מתאבדים אחרים במימן ציאנידי כוללים את חלוץ המחשוב אלן טיורינג והכימאי וולאס קרותרס.
החומר שימש כמרכיב הפעיל בגלולות התאבדות שנשאו מרגלים בתקופת מלחמת העולם השנייה.
אשלי בונד היא רוכבת קפיצות ראווה אמריקאית-ישראלית, המתמודדת מטעם ישראל.
ייצגה את ישראל באולימפיאדת טוקיו (2020) ובאולימפיאדת פריז (2024).
בונד נולדה בלוס אנג'לס לאמה הקולנוענית האמריקאית סינדי, ולאביה השחקן והדוגמן יליד-ישראל, סטיב בונד (במקור: שלמה גולדברג).
אמה של בונד היא נוצרייה, אם כי אביה יהודי.
בשנת 2018, הוציאה גם אזרחות ישראלית.
בנוסף לקריירה ברכיבה היא השתתפה ב-2001 בסרט הקולנוע Extreme Days בתפקיד אמנדה והשתתפה בדיבוב בסרט עשרת הדיברות שיצא ב-2007.
בונד החלה ללמוד רכיבה בגיל שלוש ולהתמודד בתחרויות בגיל שש, וזכתה ב (הרמה הגבוהה ביותר בקפיצות ראווה ורכיבה אמנותית על סוסים) הראשון שלה בגיל 16. בונד נבחרה בשנת 2001 לרוכבת הרוקי של הגרנד פרי על ידי התאחדות הרכיבה של ארצות הברית (USEF) ועל ידי איגוד הסוסים של חוף האוקיינוס השקט.
בשנת 2009, כשהיא בת 24, היא הייתה בין 40 המובילים בדירוג העולמי של פדרציית הרכיבה הבינלאומית, במקום השני בדירוג הקפיצות של התאחדות הרכיבה של ארצות הברית, ונבחרה לרוכבת קפיצות הראווה של אותה השנה.
בשנת 2009, השתתפה במופע הסוסים CHIO Aachen.
היא זכתה בתואר קפיצות הראווה בגביע העולם בשנת 2016, ובקדם גביע העולם בשנת 2017.
בונד העפילה לאולימפיאדת טוקיו, והתחרתה בה בתחרות האישית של קפיצות ראווה וגם בתחרות הקבוצתית כחלק מנבחרת ישראל.
בתחרות האישית עלתה לגמר מהמקום הראשון, ובגמר עצמו סיימה במקום ה-11.
השתתפה באולימפיאדת פריז (2024) כחלק מנבחרת ישראל שהעפילה לגמר בקפיצות ראווה לראשונה בתולדות המדינה.
בונד התחתנה עם הכדורגלן הבלגי רוי מיוס בשנת 2015, ובשנת 2016 נולדה בתם.
אשלי הינשו היא שחקנית ודוגמנית אמריקאית.
היא ידועה בתפקידה הראשי בסרט "אודות שרי" משנת 2012 ובזכות תפקידה בתור ליזבת' גרייבס בסדרת הדרמה "יחסים בהסכמה" (2018-2017) ב.
הינשו נולדה בעיר לה פורטה, אינדיאנה ב-11 בדצמבר 1988; הוריה הם קריס וקרייג הינשו.
בגיל תשע ניגשה לאודישן הראשון שלה והשתתפה מספר הצגות ילדים ובתיאטרון לנוער.
בגיל 13 השתתפה בתחרות היופי "מיס מייפל" בעיר מולדתה, שם זכתה במיס פוטוגניק לבני 13 עד 16 והשתתפה גם בתחרות כישרונות לגילאי 8 עד 14. בשנת 2003, בגיל 14 זכתה במקום השני בתחרות מיס נוער אינדיאנה, כשהייתה בת 16, עברה הינשו לניו יורק לצורך קריירת הדוגמנות שלה.
בינואר 2014 החלה הינשו לצאת עם השחקן טופר גרייס; הם התארסו בינואר 2015. ב-29 במאי 2016 נישאו גרייס והינשו ליד סנטה ברברה, קליפורניה.
ב-1 באוגוסט 2017 אישרה אשלי שהיא וגרייס מצפים לילדם הראשון בתם נולדה בנובמבר 2017 ב-5 בינואר 2020 אישרה הינשו שהיא וגרייס מצפים לילד שני ביחד, אשר נולד בהמשך השנה.
משנת 2017 נקראת בשם נישואיה אשלי גרייס.
+שנהסרטתפקידהערות2012Rites of Passageסנדיכרוניקה בזמן אמתקייסי לטרLOL (אנ')אמיליאודות שריאנג'לינה20131+ג'ילSnake & Mongooseלין פרודהום2014The PyramidנורהGoodbye to All Thatמילדרד2015A Rising Tideשרה בל2016You're Killing Me Susanaאיירין2018The Groundsג'ולי
+שנהסדרהתפקידהערות2009אחת שיודעתעצמהפרק: "Reversals of Fortune"פרינג'בלונדיניתפרק: "Midnight"2011הגליידסשרלין טרנרפרק: "Moonlighting"2012Tall Hot Blondeקייטי ברוקססרט טלוויזיה2013מוארתדניאלפרק: "Higher Power"הליגהרייצ'לפרק: "The Near Death Flex-perience"2014דם אמיתיבריג'יט4 פרקים2015הסוכנת קרטרקולין אובריאןפרק: "Now is Not the End"עובדים מצטייניםהילרי ווינט'רופפרק: "Wedding Thrashers"בלש אמיתילייסי לינדל2 פרקים2016המדריך לגברפייג'פרק: "How to Survive Dating"2016סטארט אפטיילור6 פרקים2017שיקגו MEDמלודי סיירספרק: "Lose Yourself"2017 - 2018יחסים בהסכמהליזבת' גרייבס7 פרקים
אשל פשטי (נולד ב-21 באפריל 1958) הוא קצין צה"ל בדימוס בדרגת אלוף-משנה שכיהן כמפקד עוצבת עמוד האש.
עם גיוסו לצה"ל שובץ פשטי בחיל התותחנים, סיים את מסלול ההכשרה ללוחמים, קורס קצינים ושימש כמפקד מחלקה.
בהמשך מסלולו הצבאי שירת כמפקד סוללה.
במלחמת לבנון הראשונה שירת כמפקד הסיוע החטיבתי של חטיבת גולני.
בשנים 1994–1996 פיקד על עוצבת עמוד האש, ובשנים 1996–2000 שימש כראש מפקדת קצין בטיחות ראשי ומבק"א יבשה, והיה בין היתר חבר, בשנת 1997, בוועדת חקירה לבדיקת אסון השריפה בוואדי סלוקי, בו נהרגו חמישה מלוחמי חטיבת גולני ונפצעו חמישה נוספים.
אשלי ארגוטה היא שחקנית וזמרת אמריקאית, אשר ידועה בעיקר בשל תפקידה בתור לולו בסדרה "טרו ג'קסון" בערוץ ניקלודאון ובשל תפקידה בתור לו צ'אן בסדרה "משפחת פוסטר".
אשלי ארגוטה נולדה בעיר רדלנדס, קליפורניה, להורים מהגרים מהפיליפינים.
היא סיימה לימודי תיכון וירטואלי מקוון.
היא החלה את הקריירה המקצועית שלה בשנת 2003 כמתמודדת בתוכנית המציאות "Star Search" ברשת CBS בהנחייתו של ארסניו הול.
בשנת 2007 היא הצטלמה בסרט עצמאי "Schooled".
בשנת 2008 היא החלה לשחק בסדרת הטלוויזיה "טרו ג'קסון" בערוץ ניקלודאון, בדמותה של לולו, חברתה הטובה של טרו ג'קסון.
באותה תקופה היא הוציאה שני אלבומי מוזיקה.
בשנים 2011–2013 ארגוטה שיחקה בסדרת הטלוויזיה הקומית "Bucket & Skinner's Epic Adventures" בניקלודיאון.
בשנת 2014 היא כיכבה בסרט של ערוץ דיסני "החבר המושלם שלי" ובשנים 1016–2015 שיחקה בסדרה "מעבדה לכוחות על" של אותו ערוץ ובסדרה "משפחת פוסטר" של רשת ABC.
בשנת 2019 אשלי ארגוטה שיחק בסדרת הטלוויזיה "הטירון".
בשנת 2020 היא שיחקה בסרטה של כריסטין בייקר "I Hate New Year's".
אשלגן חמצני (Potassium oxide) היא תרכובת יונית של אשלגן וחמצן שנוסחתו K2O.
החומר הוא מוצק צהוב בהיר המגיב כבסיס, החומר היגרוסקופי, עם מים התגובה מהירה ואקסותרמית .
את תכולת האשלגן בחומרים תעשייתיים כדשנים או מלט מבטאים כאחוז המשקלי של K2O אילו היה האשלגן בחומר בתרכובת זו.
מגיבים אשלגן מתכתי עם חמצן לקבלת אשלגן פראוקסיד K2O2 ואותו מגיבים על אשלגן לקבלת אשלגן חמצני
מאותו חומר גלם ניתן להפיק אשלגן חמצני גם בחימום ל-500°C:
תהליך נפוץ יותר הוא הפקה מאשלגן חנקתי ואשלגן מתכתי:
אשלגן יודי היא תרכובת יונית של אשלגן ויוד שנוסחתה KI החומר משמש כתרופה וכתוסף מזון.
אשלגן יודי מורכב מיוני אשלגן +K ויוני יודיד -I.
החומר לבן אבל באוויר הצבע הופך צהוב בשל תגובה עם חמצן ופחמן דו-חמצני הנותנת יוד ואשלגן פחמתי
בתעשייה מפיקים אשלגן יודי בתגובת דיספרופורציונציה של יוד עם אשלגן הידרוקסידי
בתמיסה KI יגיב עם יוד לקבלת יון טריודיד -I3 שהוא מסיס במים (בניגוד ליוד)
התמיסה הנוצרת נקראת לוגול (Lugol's Iodine) והיא משמשת לטיטרציה יודומטרית וכתרופה.
אשלגן יודי משמש למניעת נזקי תאונות גרעיניות לחסימת קליטת יוד רדיואקטיבי בבלוטת התריס.
המינונים המומלצים לפי ארגון הבריאות העולמי נעים בין 16 מיליגרם ליום לתינוקות ל-130 מ"ג ליום למבוגרים בטבליות או בתמיסת לוגול.
אשליית גלגל העגלה היא אשליה אופטית הגורמת לצופה לחשוב שגלגל של כלי רכב הנע קדימה מסתובב לאחור, כאשר הגלגל מגיע למהירות מסוימת.
סיבוב מהופך של גלגלים מופיע בהקלטת סרטים (לקולנוע או לטלוויזיה).
הוא נגרם כתוצאה מאפקט סטרובוסקופ.
מצלמת קולנוע מצלמת 24 מסגרות (פריימים) לשנייה.
נניח שלגלגל 6 חישורים; אם הגלגל מסתובב בכפולה מסוימת של 4 סיבובים לשנייה, החישורים של הגלגל יהיו באותו מקום בדיוק כל פעם שהסגר נפתח.
הגלגל ייראה כאילו הוא חסר תנועה (אם כי ייתכן שהוא יופיע מטושטש) בזמן צפייה בסרט.
אם הגלגל מאט קמעה, הוא "מפגר" אחר מהירות פתיחת הסגר.
לכן הוא ייראה כאילו הוא מסתובב לאחור.
אפקט דומה עשוי להתקבל מרוטור של מסוק ומדחפים של מטוס.
תופעת הסיבוב המהופך נראית גם כאשר גלגלים עם חישורים מוארים באור מלאכותי שפועל בזרם חילופין, אור שמופק ממנורות מבוססות גז טעון (כמו נורות ניאון, אדי כספית, ושפופרות פלואורסצנט), שמהבהבות בקצב כפול מתדירות קו המתח (למשל, 100 פעם בשנייה על קו שנד ב־50 הרץ).
דבר זה קורה כי בכל מחזור של הזרם, המתח מגיע לשיא פעמיים (פעם בערך מתח חיובי ופעם בערך מתח שלילי), ופעמיים מתאפס, והאור משתנה בהתאם.
אף על פי ש-100 הבהובים בשנייה מהירים מדי כדי שעין האדם תקלוט אותם, עדיין יכולות מנורות כאלה ליצור אפקטי סטרובוסקופ.
תוצאה אפשרית נוספת של תדר זהה בין תאורה לבין מנועים חשמליים היא אשליה שהמנוע "עומד".
על מנת למנוע תופעה זו, מטעמי בטיחות בעבודה, מקובל להתקין במקומות בהם יש מנועים חשמליים נגישים תאורה המחוברת לזרם חילופין תלת מופעי.
התופעה היא דוגמה ראשית למדרוג עקומות, כאשר אירוע מחזורי נדגם בתדירות הנמוכה מתדירות נייקוויסט.
תופעה דומה מצויה גם בצפייה אנושית בסביבה עם תאורה רציפה, כמו תחת אור השמש.
בעבר הוצע כי התופעה מלמדת על כך שמערכת הראייה דוגמת את הסביבה מספר מוגבל של פעמים בשנייה.
מחקרים מאוחרים יותר העלו כי ייתכן ואין הדבר כך.
והציעו שהתופעה נגרמת מעימות בין פרשנויות חלופיות לאותו קלט חושי בשלבים מתקדמים של מערכת הראייה.
אשליה אופטית (תעתועי ראייה) היא סוג של אשליה המאופיינת בתפיסה חזותית מוטעית של תמונה או צורה.
מידע חזותי נאסף בידי העין ומתורגם על ידי המוח.
אולם, ישנן דרכים להטעות את המוח, ולגרום לו לתפוס דבר מה באופן מסוים או בצורה מסוימת, על אף שאיננו כזה.
חלק מן האשליות נוצרות בגלל מאפייני הקשב במוח.
ישנן אשליות גופניות, המתרחשות באופן טבעי, וישנן אשליות הכרתיות, שנוצרות בכוונה כדי לגרום למוח לראות משהו בצורה מוטעית, וזאת על ידי הכרת דפוסי הזיהוי של המוח האנושי ושימוש בתכסיסים שיגרמו למוח 'לראות' דבר בצורה מסוימת, על אף שבעצם הוא לא כך.
כיוון שאשליות קשורות לקלט חושי, הרי שיש אשליות המתרחשות וקשורות ליחסים בין החושים ועיבוד המידע של כל חוש, למשל אפקט מקגורק, פיתומות ו-Double Flash Illusion המערבות את חושי השמיעה והראייה.
ברוב האשליות המערבות גם את חוש השמיעה (דומיננטי מבחינת תזמון), חוש הראייה יותר דומיננטי (בפרט מבחינת תפיסת מיקום), ומשפיע על תוצאת האשליה (כמו באפקט מקגורק).
The Double Flash Illusion היא מהבודדות בהן השמיעה דומיננטית על הראייה, ומשפיעה על התפיסה החזותית.
אשליות גופניות, כמו למשל דמות גרר, היא אשליה אופטית שנוצרת בעקבות צבעים בהירים או כהים מאוד, לסירוגין, או כשלים בעיבוד הנתונים של המוח במקרים של תבניות של צורות, צבעים, או קווים המתחלפים לסירוגין בצורה מהירה מאוד.
בנוסף, ניתן להטעות את העיניים וליצור תמונה תלת־ממדית, על ידי ניצול ראיית עומק של העיניים, הדרך שבה מעבדות העיניים תמונות.
ניתן ליצור צורות או צבעים שונים, ולגרום לעין לפרש אותם לצורה תלת־ממדית או לצורה מסוימת.
התמונה הלא נכונה במוח נוצרת בעיקר בעקבות הפעלת גירוי מופרז על המוח או העיניים.
למוח ולעיניים קשה לדעת איך לפרש דברים מסוימים: צבעים זוהרים מתחלים, תנועה מהירה, צורות מתחלפות לסירוגין, וכיוצא בזה.
המוח מתבלבל, ולכן מפרש את המידע שהעיניים מקבלות בצורה מוטעית, והתוצאה היא שאנחנו רואים דבר מה לא כפי שהוא באמת.
אשליות הכרתיות הן לרוב מפורסמות וידועות יותר.
בניגוד לאשליות 'טבעיות' המבוססות על דרך עיבוד הנתונים של המוח או העיניים, האשליה ההכרתית היא אשליה 'מלאכותית'.
סוג האשליות הזה מבוסס על הבנת מנגנון התפיסה האנושי ועל ניצול מגבלותיו כדי 'לרמות' אותו, ובכך לגרום לו להגיע למסקנות שגויות לגבי הצורה או הצבע שאנו רואים.
בדרך כלל, מחלקים את האשליות ההכרתיות למספר סוגי אשליות: 'אשליות דו משמעות', 'אשליות עיוות', אשליות פרדוקסליות' או 'אשליות בדויות'.
לדוגמה, מיראז' היא אשליה שנוצרת כתוצאה מתופעה אופטית טבעית.
על אף שזו לא אשליה אופטית, אלא יותר אשליה הכרתית או תפיסתית.
אשליות מפותחות, הכוללות תופעות כמו קוביית נקר ואשליית הסורגים אשליות אלה נקראות גם 'אשליות התגלות' בגלל צורה או צבע שמתגלים כאשר מסתכלים בצורה זמן מסוים או בצורה מסוימת.
הבנת האשליות האלה יכולה לסייע להבנת ההגבלה ביכולת הזיהוי הוויזואלי של המוח.
אשליות דו-משמעות הן תמונות או אובייקטים שניתן לפרש אותם בצורות שונות, ומכל נקודת מבט אחרת תתגלה לנו צורה שונה.
בהתאם לזווית ההסתכלות תתגלה לנו צורה שונה.
אשליות אלה דומות לאשליות מפותחות.
אשליות עיוות הן אשליות שבהן מוצגות אשליות של צבע, צורה, אורך, או רוחב בצורה מסוימת, מה שגורם לנו לחשוב לדוגמה, שריבוע מסוים הוא כהה יותר, או צבע מסוים כהה יותר, על אף שהוא לא.
הרבה מהאשליות האלה הין אשליות גופניות, כמו אשליית הקירות העקומים, או אשליית מולר-לייר, המנצלות את הדרך שבה מערכת הזיהוי הוויזואלי במוח מזהה צורות, אורך, ויושר.
אשליות פרדוקסליות הן אשליות שבהן רואים דבר מה בלתי מתקבל על הדעת מבחינה הגיונית או בלתי אפשר מבחינה פיזיקלית.
למשל, מדרגות שאין להן התחלה ואין להן סוף, או משולש בעל צורה בלתי אפשרית.
דוגמאות נוספות לאשליות כאלה, ניתן לראות בעבודותיו של הצייר מאוריץ קורנליס אשר.
אשליות בדויות הן אשליות שבהן רואה הצופה דבר לא כמו שהוא במציאות, למשל צבעים מעוותים או גוונים שונים.
אשליות אלה נגרמות בדרך כלל על ידי סמים או סכיזופרניה.
סוג נוסף של אשליות, פחות מוכרות, הן אשליות שבהן יש התנגשות בין המידע שרואה העין לבין דפוסי החשיבה של המוח.
ישנן גם אשליות שנוצרות על ידי השלמת מידע אוטומטית של המוח (Top-Down Processing), כדי להגיע אל צורות מוכרות, כמו באשליית משולש קניצה.
בתחילת המאה ה-20, בתקופת האמנות המודרנית, אמנים רבים השתמשו באפקט האשליה האופטית ביצירותיהם.
בין האומנים בזרמים המודרניים ניתן למנות בין היתר את מאוריץ קורנליס אשר, סלבדור דאלי מהזרם הסוריאליסטי, ומרסל דושאן מתנועת הדאדא.
בין האמנים העכשוויים ניתן לציין את ליאנדרו ארליך, אמן קונספטואלי, שמשתמש ביצירותיו באמצעים כמו מראות או מים כדי ליצור אשליה אופטית אצל הצופים.
אשליות אופטיות גם מנוצלות במקרים רבים בתעשיית הסרטים, על ידי הטכניקה 'פרספקטיבה מאולצת'.
אשליית הקירות העקומים, הידועה גם כאשליית קירות בית הקפה , היא אשליה אופטית בה קווים ישרים ומקבילים נתפשים על ידי הצופה כמתכנסים, בטעות.
את האשליה גילה דוקטור ריצ'רד גרגורי, אשר הבחין באפקט זה לראשונה כשהתבונן במרצפות הקיר של בית קפה, בבריסטול שבאנגליה.
מקור האשליה הוא הנטייה של מערכת הראייה לתפוש באופן שגוי את הקווים האפורים, אשר מפרידים בין השורות, כחלק מהאריחים השחורים והלבנים עצמם.
חרף העובדה שכל אריח הוא ריבוע מושלם, התוספת של הקו האפור בנקודת ההשקה שלו עם אריח בצבע שונה משווה לו מראה טרפזי.
בעוד שבחינה דקדקנית של כל ריבוע באמצעות מוקד הראייה תעיד על כך שאיננו טרפזי, הראיה ההיקפית, אשר סוקרת את התבנית במלואה, נסמכת על התפישה האינטואיטיבית ששוקי טרפזים אינם מקבילים זה לזה, וחוזה שדינם להתכנס.
הציפייה להתכנסות שאיננה מתרחשת יוצרת את חוויית העקמומיות הרעועה שבאשליה זו.
אשליה זו עשויה להתקיים (בשיעור פחות) גם ללא קווים אפורים המפרידים בין השורות, כתוצאה מהניגודיות העזה שקיימת בין שחור ללבן, והרמזים שהיא מעניקה למוח ביחס לגדלים, זוויות וגבולות צורה.
אשליה או אלוזיה היא עיוות בתפיסה החושית.
כל אחד מהחושים ניתן להטעיה באמצעות אשליות, אך מוכרות יותר אשליות אופטיות, המטעות את מערכת הראייה.
אחדות מהאשליות הן אישיות, כלומר אנשים שונים יחוו אותן בצורות שונות, או לא יחוו אותן כלל.
כיוון שאשליות קשורות לקלט חושי, הרי שיש אשליות המתרחשות וקשורות ליחסים בין החושים ועיבוד המידע של כל חוש, למשל אפקט מקגורק, פיתומות ו-Double Flash Illusion המערבים את חושי השמיעה והראייה.
מקור המילה היא בספר מלכים שם משמעותה "הטעיה":
ביאור: אלישע הנביא הבטיח לאישה השונמית בן אך הוא מת בצעירותו ולכן היא מאשימה אותו שההבטחה הייתה אשליה (הטעיה).
אשליה אופטית (חזותית): אשליה המאופיינת בתפיסה חזותית מוטעית של תמונה או צורה.
רשתית העין קולטת אור, לפיו בונה מערכת הראייה תפיסה חזותית של הסביבה.
אולם, ישנן דרכים להטעות את מערכת הראיה באחד או יותר מחלקיה או שלביה (מרשתית העין ועד קליפת המח) ולגרום לה לתפוס דבר מה באופן מסוים או בצורה מסוימת, על אף שהוא לא באמת כזה.
לדוגמה, אשליית הסריג (Grid illusion) המוצגת בתמונה מעלה נוצרת בעקבות תכונות מסוימת המאפיינות את פעולתם של תאי רשתית העין וסוגי האינטראקציה בין תאים אלו.
ישנן אשליות אופטיות גופניות, המתרחשות באופן טבעי, וישנן אשליות אופטיות הכרתיות, שנוצרות בכוונה כדי לגרום למוח לראות משהו בצורה מוטעית, וזאת על ידי הכרת דפוסי הזיהוי של המוח האנושי ושימוש בתכסיסים שיגרמו למוח 'לראות' דבר בצורה מסוימת, על אף שבעצם הוא לא כך.
מיראז' הוא תופעה אופטית באטמוספירה בה קרני אור נשברות במעבר לשכבת אוויר חם ודליל קרוב לפני הקרקע.
נוצרת בבואה מערבולית של השמיים ועצמים גבוהים אחרים, המזכירה את השתקפותם בשלולית או אגם רחוק.
מיראז' הוא תופעה אופטית מציאותית והפירוש התפיסתי שלו כעדות להימצאות מים אינו אלא אשליה.
אשליה שמיעתית: אשליה שמטעה את חוש השמיעה, ומאופיינת בתפיסה קולית מוטעית.
המאזין שומע קולות שאינם קיימים.
אשליית שמיעה מהבהירה את התחומים שבהם האוזן או המוח נבדלים ממערכות שמע מעשה ידי אדם.
אשליית מישוש: אשליה שמטעה את חוש המישוש.
קוסמים מבססים רבים מהפעלולים שלהם על אשליות, שבאמצעותן הם מצליחים להטעות את קהל הצופים.
בפסיכיאטריה יש הבחנה בין אשליה לבין הזיה.
בהזיה נוצרת תחושה של החושים ללא כל גירוי שיצר אותו, ואילו באשליה נוצרת תחושה מוטעית עקב תגובה מוטעית לגירוי קיים.
התיאטרון הריאליסטי מכונה גם "תיאטרון אשליה", כיוון שמשתדל ליצור אשליה של מציאות על הבמה.
אשלי דונובן קול הוא כדורגלן עבר אנגלי ששיחק בעמדת המגן השמאלי.
הוא היה שחקן נבחרת אנגליה משנת 2001 ועד מאי 2014.
קול נולד וגדל בעיר לונדון, בירת אנגליה.
בנערותו שיחק במחלקת הנוער של מועדון ארסנל.
לאחר עונת השאלה בקריסטל פאלאס הוחזר קול לקבוצה הבוגרת של ארסנל בעקבות פציעה של המגן הראשון של הקבוצה, סילביניו.
קול תפס את משבצת המגן השמאלי ונשאר בעמדה גם לאחר שסילביניו החלים.
ב-2005 נפגש קול עם נציגי צ'לסי (המאמן ז'וזה מוריניו והמנכ"ל פיטר קניון) לגבי מעבר אפשרי שלו לקבוצה, למרות שהשחקן עדיין היה תחת חוזה בארסנל.
קול נקנס ב-75,000 לירות שטרלינג בעקבות הפגישה, מוריניו נקנס גם הוא בסכום זהה וצ'לסי נקנסה ב-300,000 לירות שטרלינג.
לאחר מכן התייחס קול למקרה באוטוביוגרפיה שכתב, בה תקף את ראשי ארסנל.
לאחר משא ומתן ארוך לגבי סכום ההעברה חתם לבסוף קול בצ'לסי תמורת 5 מיליון לירות שטרלינג והעברתו של הבלם ויליאם גאלאס לארסנל.
העסקה נחתמה ב-31 באוגוסט 2006, שעות אחדות לפני תום מועד ההעברות.
קול השתתף עם נבחרת אנגליה במונדיאל 2002 וביורו 2004, בו נבחר לנבחרת המצטיינת של הטורניר לצד עמיתיו לנבחרת סול קמפבל, פרנק למפארד וויין רוני.
קול שיחק עם הנבחרת גם במונדיאל 2006, בו הודחה הנבחרת האנגלית בשלב רבע הגמר.
ב-15 במאי 2013 זכה עם קבוצתו בליגה האירופית, לאחר שפתח בהרכב במשחק הגמר מול בנפיקה ליסבון (2-1 לצ'לסי בסיום).
ב-12 במאי 2014 אשלי קול לא זומן לסגל נבחרת אנגליה על ידי המאמן רוי הודג'סון ומיד לאחר מכן פרש מהנבחרת לאחר 107 הופעות.
ב-7 ביוני 2014 חתם אשלי קול ברומא כשחקן חופשי לאחר שהסתיים חוזהו בצ'לסי.
ב-27 בינואר 2016 חתם קול בלוס אנג'לס גלאקסי מליגת ה-MLS.
ב-21 בינואר 2019 חתם קול בדרבי קאונטי מהצ'מפיונשיפ.
ב-18 באוגוסט 2019 הודיע על פרישה ממשחק פעיל.
ב-2006 נישא לזמרת הבריטית שריל.
בתחילת פברואר 2010 פורסם בעיתונות כי קול בגד באשתו לפחות עם חמש נשים שונות.
ב-23 בפברואר הודיעה שריל קול על פרידתה מבעלה, וביקשה מהתקשורת לכבד את פרטיותם.
גביע הליגה האנגלית – 2007
אשלי מישל טיסדייל היא שחקנית, מדבבת וזמרת יהודייה-אמריקאית.
היא ידועה בעיקר בתפקיד שארפי מסרטי "היי סקול מיוזיקל", בתפקיד מאדי בסדרה "החיים היפים של זאק וקודי" של ערוץ דיסני, ובדיבוב קולה של קנדיס גרטווד פלין בסדרת ההנפשה האמריקאית "פיניאס ופרב".
טיסדייל נולדה במחוז מונמות' שבניו ג'רזי.
אביה נוצרי ואמה יהודייה; מגדירה עצמה כ"שייכת לשתי הדתות".
אחותה הגדולה של טיסדייל, ג'ניפר, היא שחקנית ומפיקה.
היא לוהקה למעל 100 פרסומות טלוויזיוניות כילדה.
היא החלה את קריירת התיאטרון שלה בהשתתפות במחזות "Gypsy: A Musical Fable" וצלילי המוסיקה במרכז הקהילתי היהודי השייך למחוז מונמות', בו נולדה.
בגיל 8 לוהקה לתפקיד קוזט במחזמר עלובי החיים, אותו היא ביצעה במשך שנתיים.
בגיל 12, עברו טיסדייל ומשפחתה להתגורר בלוס אנג'לס, קליפורניה.
תפקידה הטלוויזיוני הראשון היה בשנת 1997, בתפקיד אורח בקומדיית המצבים האמריקאית "Smart Guy" ו"הרקיע השביעי".
במקביל, החלה טיסדייל לדגמן עבור פורד מודלס.
שנה לאחר מכן, טיסדייל דיבבה בסרטים "מזמור חג המולד של הכלבים" ו"באג לייף".
בשנת 2000, הופיעה בפרק של סדרת הדרמה האמריקאית "בוסטון פאבליק".
טיסדייל המשיכה להופיע בהופעות אורח בתוכניות טלוויזיה ולהופיע בתפקידי קולנוע משניים לאורך השנים שלאחר מכן, ביניהם תפקיד בסרט "דוני דארקו".
בשנת 2005, טיסדייל לוהקה כמאדי פיצפטריק בסדרת הטלוויזיה של ערוץ דיסני, "החיים היפים של זאק וקודי", והמשיכה בתפקידה עד לשנת 2008. התוכנית הייתה להצלחה גדולה וטיסדייל קיבלה בזכותה את פרס בחירת הילדים של ניקלודיאון.
טיסדייל עלתה לתודעה העולמית בזכות תפקידה כשארפיי אוונס בטרילוגיית הסרטים "היי סקול מיוזיקל".
הסרט הראשון בטרילוגיה, שיצא בתחילת שנת 2006, זכה להצלחה רבה בארצות הברית ובעולם והיה לסרט המצליח ביותר של ערוץ דיסני לשנה זו, עם מעל ל-7 מיליון צופים.
פסקול הסרט, שכלל מספר שירים שבוצעו על ידי טיסדייל, מעל מיליוני עותקים ברחבי העולם.
השיר "What I've Been Looking For", אותו ביצעה יחד עם השחקן לוקאס גראביל, היה לשיר הראשון של טיסדייל שנכנס למצעד הבילבורד הוט 100, כשהגיע למקום ה-35 במצעד.
באותה השנה יצאה טיסדייל לסיבוב הופעות עם צוות השחקנים על מנת לקדם את הסרט.
במקביל, טיסדייל החלה להופיע בפסקולים עבור ערוץ דיסני, והוציאה לאור גרסת כיסוי לשיר "Kiss the Girl" על מנת לקדם את ההוצאה המחודשת של סרט ההנפשה "בת הים הקטנה".
עם הצלחת סרטי היי סקול מיוזיקל, טיסדייל קיבלה חוזה הקלטות בוורנר רקורדס, היא החלה לעבוד על אלבום הבכורה שלה בשנת 2006. "Be Good to Me" יצא כסינגל המוביל של האלבום, בעוד "He Said She Said" יצא לאור לאחר מכן כסינגל השני.
אלבום הבכורה של טיסדייל, Headstrong, יצא לאור בפברואר 2007. האלבום זכה להצלחה והגיע למקום ה-5 במצעד הבילבורד הוט 100, וכמו כן במעמד אלבום זהב בארצות הברית, ארגנטינה ואירלנד.
שני הסינגלים הנוספים מהאלבום הופצו במדינות נבחרות באירופה.
טיסדייל יצאה לסיבוב הופעות מצומצם לקידום האלבום בארצות הברית.
בנוסף, הפיקה טיסדייל סרט תיעודי המתעד את תהליך הפקת האלבום בשם "There's Something About Ashley".
טיסדייל חזרה על תפקידה כשארפיי אוונס בשנת 2007 בסרט "היי סקול מיוזיקל 2".
הסרט היה לסרט הנצפה ביותר בתולדות ערוץ דיסני, כשמעל ל-17 מיליון אנשים צפו בשידור הבכורה של הסרט, ובכך הפך הסרט להצלחה מיידית.
פסקול הסרט הגיע לראש מצעד הבילבורד 200. טיסדייל הצטרפה לצוות המדבבים של תוכנית ההנפשה פיניאס ופרב בערוץ דיסני.
התוכנית זכתה להצלחה רבה בקרב צופים ומבקרים.
טיסדייל נשארה בסדרה עד סיומה בשנת 2015, וחזרה על תפקידה בסרטי טלוויזיה שונים.
בשנת 2008 הקימה טיסדייל את חברת ההפקה שלה, Blondie Girl Productions.
סרט הטלוויזיה דמיין את זה היה להופעת הבכורה של טיסדייל כמפיקה בפועל וכשחקנית בתפקיד ראשי.
טיסדייל הופיעה שוב כשארפיי אוונס בסרט הקולנוע "היי סקול מיוזיקל 3".
הופעה בסרט זיכתה אותה בפרס הסרטים של MTV ל"שחקנית הפורצת" בשנת 2009.
טיסדייל הוציאה באפריל 2009 את "It's Alright, It's OK", סינגל הבכורה מתוך אלבומה השני, Guilty Pleasure, שיצא לאור ביוני 2009. הסינגל השני מתוך האלבום, "Crank It Up", יצא במדינות נבחרות באירופה.
לאחר צאת האלבום, סיימה טידייל את חוזה ההקלטות של עם וורנר רקורדס.
בשנת 2009 כיכבה טיסדייל בסרט חייזרים בעליית הגג.
2010–2014: תפקידי טלוויזיה, עבודות הפקה ונישואין
בשנת 2010 החלה טיסדייל את תפקידה כסוואנה מונרו בסדרה "הלקטס" של The CW לצד אליסון מישלקה, הסדרה בוטלה לאחר עונה אחת.
בנוסף, דיבבה טיסדייל בסדרות איש משפחה והמופע של קליבלנד.
באוגוסט 2011 יצא בערוץ דיסני הסרט "ההרפתקה המדהימה של שארפיי", בו היא חוזרת על דמותה כשארפיי אוונס בסרט ספין אוף.
בשנת 2012, השתתפה ככוכבת אורחת בפרק של הסדרה לגדל את הופ.
טיסדייל גם הופעה בשני פרקים בעונת החמישית של הסדרה ילדי האנרכיה.
בשנת 2012 הייתה טיסדייל מפיקה בפועל של הריאליטי "Miss Advised".
בשנת 2013, שודר ב ספיישל טלוויזיוני מיוחד שהופק על ידי טיסדייל בשם "Inner Circle", המתרכז במערכת היחסים שלה עם השחקנית ונסה הדג'נס.
בשנה שלאחר מכן טיסדייל עבדה שוב עם ערוץ דיסני בסרט "קלאוד 9", בו עבדה כמפיקה בפועל.
סדרת הקומדיה רעבה לאהבה בכיכובה של אמילי אוסמנט, מופקת גם על ידי טיסדייל; באפריל 2013 כיכבה טיסדייל ב"מת לצעוק 5".
טיסדייל גילמה דמות משחנית בקומדיית המצבים "Super Fun Night" לצד רבל וילסון וב"The Crazy Ones" לצד רובין ויליאמס.
באותה השנה, דיבבה טיסדייל את דמותה של סברינה ספלמן בסדרת ההנפשה "סברינה: סודות של מכשפה בתיכון".
בסוף 2013 הוציאה לאור באופן עצמאי את השיר "You're Always Here".
טיסדייל התארסה לזמר כריסטופר פרנץ' בשנת 2013, לאחר שיצאו במשך יותר משנה; הזוג נישא בספטמבר 2014.
2015–הווה: חזרה למוזיקה ומיזמים עסקיים
בשנת 2015 טיסדייל כיכבה בקומדיית המצבים "Clipped".
התכנית בוטלה לאחר עונה אחת.
טיסדייל השיקה קולקציית איפור בשם Illuminate בשנת 2016. בתחילת שנת 2016, יזם ערוץ דיסני ספיישל איחוד טלוויזיוני של כוכבי סרטי היי סקול מיוזיקל, לכבוד עשור לצאת הסרט הראשון, שזכה לסיקור תקשורתי בעולם.
טיסדייל ובעלה החלו לפרסם גרסאות כיסוי לשירים שונים בעמוד היוטיוב שלה.
בין היתר פורסמו דואטים עם ונסה הדג'נס, לוקאס גראביל, דבי ראיין וליאה מישל.
עשור לאחר צאת אלבום האולפן השני שלה, טיסדייל הוציאה לאור את Symptoms, אלבום האולפן השלישי שלה.
ביוני 2019 טיסדייל החלה לככב בקומדיית המצבים "Carol's Second Act" לצד פטרישיה היטון, התכנית בוטלה לאחר עונה אחת.
במאי 2020, הוציאה טיסדייל את הסינגל "Lemons".
ב-28 באוגוסט 2020 יצא לאור הסרט "פיניאס ופרב הסרט: קנדיס נגד היקום" בדיסני+ בו טיסדייל שבה לדבב את דמותה של קנדיס.
באוקטובר 2020 הוכרז כי טיסדייל תהיה חברת פאנל בספין-אוף של פורמט הזמר במסכה, "הרקדן במסכה" לצד קן ג'ונג, פאולה עבדול, ובריאן אוסטין גרין.
התכנית עלתה בדצמבר אותה שנה וירדה מהאוויר בפברואר 2021 לאחר עונה אחת.
בשנת 2014 התחתנה עם כריסטופר פרנץ'.
ב-23 במרץ 2021 נולדה בתם הראשונה, ג'ופיטר אייריס פרנץ'.
טיסדייל סבלה מהיפרדות בטנית לאחר לידת בתה.
עונה 4, פרק 18: "You've Got Male"מלקולם באמצענערהעונה 3, פרק 20: "Jury Duty"2003עדיין עומדבוניפרקים:
עונה 9, פרק 62007–2015פיניאס ופרבקנדיס פליןדיבוב, דמות ראשית2008Studio DC: Almost Liveספיישל של ערוץ דיסני2009החיים היפים על הסיפוןמאדי פיצפטריקעונה 1, פרק 13: "Maddie on Deck"אקסטרים מייקאובר: הום אדישןהופעת קמע2010המופע של קליבלנדלייסי סטייפלטוןדיבוב; עונה 1, פרק 14: "The Curious Case of Jr.
Working at the Stool"2010–2011הלקאטס סוואנה מונרודמות ראשית2010איש משפחהקלי / פרסיליהפרקים:
עונה 9, פרק 6: "Brian Writes a Bestseller"גלן מרטין, DDCקייטידיבוב; עונה 2, פרק17: "Dad News Bears"2011פיניאס ופרב מארחיםקנדיס פליןדיבוב; פרקים:
עונה 1, פרק 5: טיילור סוויפט
עונה 1, פרק 6: רג'יס פילבין
עונה 1, פרק 8: רנדי ג'קסון
עונה 1, פרק 16: שון וייט2012לגדל את הופמרי לואיסעונה 1, פרק 14: "Jimmy's Fake Girlfriend"Miss Advisedמפיקה בפועלילדי האנרכיהאמה ג'יןפרקים:
עונה 5, פרק 4: "Stolen Huffy"2013Inner Circleדוקו-ריאליטי; גם מפיקה בפועלהמטורפיםקלסי לסקרעונה 1, פרק 11: "The Intern"2013–2014סברינה: סודות של מכשפה בתיכוןסברינה ספלמןדיבוב; דמות ראשיתמשתוללותג'זמין בוביירפרקים:
עונה 1, פרק 11: "Dinner Party"2014Reviewעונה 1, פרק 4: "Celebrity; Batman"רובוט צ'יקןדמויות שונותדיבוב; עונה 7, פרק 7: "Snarfer Image"2014–2016רעבה לאהבהלוגן רולינגספרקים:
אשלי ניקול רוס-נאס , היא זמרת פופ-רוק אמריקאית, יוצרת ושחקנית.
היא אחותה הצעירה של ג'סיקה סימפסון.
אשלי התפרסמה כאשר אלבומה הראשון, "Autobiography" נכנס למקום הראשון במצעד הבילבורד האמריקאי ובשל תוכנית המציאות שלה, "המופע של אשלי סימפסון".
נולדה בשם אשלי ניקול סימפסון בווייקו, טקסס שבארצות הברית, למשפחה נוצרית-בפטיסטית.
גדלה בדאלאס, בת לג'ואי וטינה סימפסון.
סימפסון החלה ללמוד בלט בגיל שלוש, ובגיל אחת-עשרה החלה ללמוד בבית-ספר לבלט בניו יורק.
בזמן זה, סבלה אשלי מהפרעת אכילה שנמשכה כשישה חודשים שבמהלכן הגיע משקלה ל-31 ק"ג.
הפרעת האכילה נעצרה לבסוף הודות להתערבות הוריה.
כאשר אחותה הגדולה ג'סיקה סימפסון קיבלה חוזה הקלטות, משפחת סימפסון עברה ללוס אנג'לס, קליפורניה, ואשלי החלה להופיע בפרסומות טלוויזיוניות.
כשג'סיקה הפכה לכוכבת לאחר אלבום הבכורה שלה, אשלי הפכה לאחת מרקדניות הרקע שלה.
מאוחר יותר, אשלי הופיעה בתפקידי אורח בסדרות וסרטים.
בשנת 2003 הקליטה אשלי את השיר "Just Let Me Cry" עבור פסקול הסרט "שישי הפוך", שבעקבותיו חתמה על חוזה הקלטות עם חברת התקליטים "Geffen".
אלבום הבכורה, "Autobiography", נכנס למקום הראשון במצעד הבילבורד האמריקאי ביולי 2004 עם מכירות של 398,000 עותקים.
האלבום הוכתר כפלטינה משולשת בספטמבר 2004. סימפסון הייתה שותפה לכתיבת כל השירים באלבום ותיארה את התהליך כ"אמיתי לרגשותיי".
למרות זאת, הביקרות היו מעורבות.
מגזין הרולינג סטון תיאר את האלבום כ"תערובת שגרתית של הפופ ה'רע' בסגנון אבריל לאבין".
הסינגל שקידם את האלבום, "Pieces of Me", היה לאחד מלהיטי קיץ 2004 בארצות הברית.
למרות זאת, הסינגלים הבאים, "Shadow" ו"La La" זכו להצלחה פחותה.
אשלי סימפסון הופיעה מספר פעמים בסדרת המציאות של אחותה ג'סיקה ובעלה לשעבר, ניק לשאיי, "Newlyweds", העוסקת בנישואי השניים.
לאחר מכן, קיבלה תוכנית משלה בערוץ MTV, הנקראה "The Ashlee Simpson Show" (המופע של אשלי סימפסון).
התוכנית שודרה במשך כשמונה שבועות בארצות הברית, ועונתה שנייה החלה בינואר 2005. התוכנית הציגה את חייה של סימפסון.
בטקס פרסי הילדים של ערוץ ניקלודאון לשנת 2004, זכתה סימפסון בפרס "שיר הקיץ" עבור השיר "Pieces of Me", ובפרס "הפנים המרעננות".
בדצמבר, קיבלה את פרס "הזמרת החדשה של השנה" ממגזין הבילבורד.
אלבומה השני של סימפסון, "I Am Me", יצא לאור בארצות הברית ב-18 באוקטובר 2005. סימפסון אמרה שהיא רצתה להציג הרגשה של שנות ה-80 באלבום, ובשונה מהאלבום הראשון שעסק בעיקר במערכות יחסים, אלבום זה יעסוק יותר באשלי.
האלבום מכר 220,000 עותקים בשבוע הראשון, ונכנס הישר למקום הראשון במצעד הבילבורד האמריקאי, אך המכירות החלו להידרדר במהירות.
סינגל הבכורה מהאלבום, "Boyfriend", נכנס לעשרים המובילים ברוב מצעדי האלבום.
הסינגל השני, "L.O.V.E." הצליח להיכנס רק למקום ה-25 במצעד הבילבורד.
סימפסון החלה את מסע ההופעות לקידום האלבום בסוף ספטמבר, בפורטלנד.
בנוסף, סימפסון התארחה ב-23 באוקטובר 2004 בתוכנית המערכונים הקומית, "סאטרדיי נייט לייב".
סימפסון התבקשה להופיע עם שניים משיריה.
השיר הראשון שאיתו הופיעה היה הלהיט "Pieces of Me", אך כשהופיעה עם השיר "Autobiography", הלהקה החלה לנגן את השיר, וקולות של השיר "Pieces of Me" החלו להישמע.
סימפסון ירדה מהבמה, כאשר הלהקה (שלא הוקלטה) ממשיכה לנגן.
מספר ימים לאחר מכן, התארחה סימפסון ב-TRL, והסבירה שבשל העובדה שאיבדה את קולה, היא הייתה חייבת להשתמש בליפ-סינג.
לאחר מכן, התארחה בפרק נוסף של "סאטרדיי נייט לייב" עם הבלדה "Catch Me When I Fall", אשר נכתבה על התקרית בתוכנית הקודמת
לאחר שהופיעה ברחבי העולם, לקחה סימפסון הפסקה מעסקי הבידור.
במהלך שנת 2007 החלה סימפסון לעבוד על אלבומה השלישי - "Bittersweet World", עם מפיקים רבים, כגון טימבלנד, קניה וסט, צ'אד יוגו וויל.אי.אם.
סימפסון עצמה הגדירה את האלבום כ"שילוב של רוק, רית'ם אנד בלוז אלקטרוני בהשפעת שנות השמונים".
האלבום תוכנן לצאת לראשונה בנובמבר 2007, אך לבסוף יצא באפריל 2008.
הסינגל הראשון מהאלבום - "Outta My Head" לא הצליח במצעדים, והסינגל "Little Miss Obsessive" יצא אחריו.
בשנים 2006, 2009 ו-2013, שיחקה את דמותה של רוקסי במחזמר "שיקגו" בהפקות שונות.
בשנת 2001, התארחה בפרק בסדרה "מלקולם באמצע", שם שיחקה תלמידת תיכון.
בין השנים 2002–2004, שיחקה את דמותה של ססיליה בסדרה "הרקיע השביעי".
בשנת 2009, התארחה בפרק בסדרה "CSI: ניו יורק".
בשנת 2006, החלה סימפסון לצאת עם הבסיסט פיט ונץ.
הזוג התחתן לאחר שנתיים, ב-17 במאי 2008, ובמהלך תקופה נודעה גם בשם אשלי סימפסון-ונץ.
ב-20 בנובמבר 2008 נולד בנם ברונקס.
בפברואר 2011 סימפסון הגישה בקשה לגירושין.
גירושיהם הושלמו ב-2 בנובמבר 2011, לאחר מכן סימפסון יצאה עם השחקן וינסנט פיאצה והם נפרדו בנובמבר 2012.
ביולי 2013, החלה בזוגיות עם השחקן איוון רוס (בנה של הזמרת דיאנה רוס).
הם התארסו בינואר 2014 ונישאו ב-30 באוגוסט אותה שנה, ומאז נודעת בשם אשלי רוס-נאז.
ביולי 2015, נולדה בתם ג'אגר.
באוקטובר 2020, נולד בנם זיגי בו.
אַשְׁלִיִּים (שם מדעי: Tamaricaceae) היא משפחה של עצים ושיחים בעלי עלים זעירים, הגדלים בעיקר בבתי גידול מליחים, באפיקי נחלים במדבר ובסביבת מקורות מים.
המשפחה, המשתייכת כיום לציפורנאים (Caryophyllales) בהתאם לסיווג APG II (לאחר שבעבר שובצה בקבוצות אחרות, כמו סיגלאים במערכת המיון של קרונקויסט), כוללת ארבעה סוגים.
בישראל גדלים שניים מהם: אשל (Tamarix), שבו 57 עד 73 מינים (מתוכם 13 מינים בישראל ובסביבתה), ואשליל (Reaumuria), הכולל כ-25 מינים (שניים מהם בישראל).
שני הסוגים הנותרים, מוריקיה או אשלונית (Myricaria) ומירטמה או אשלנית (Myrtama), אינם מיוצגים בצמחיית הבר או התרבות בישראל.
הסוג הראשון, אשל (Tamarix), הוא סוג של עצים או שיחים, ובו כ-57 עד 73 מינים - מהם 13 גדלים בישראל ובסביבתה.
תחום התפוצה הטבעי של הסוג אשל משתרע על פני אפריקה, ארצות אגן הים התיכון ומשם לדרום אסיה ולאזורים הממוזגים שלה.
המינים בישראל הם עצים או שיחים הגדלים בבתי גידול לחים ולעיתים קרובות גם מלוחים.
הסוג השני, אשליל (Reaumuria) הוא סוג של עצים או שיחים או בני שיח, ובו 25 מינים - מהם שני מינים בישראל.
המינים בישראל הם: אשליל הנגב ואשליל שעיר.
תחום תפוצתו הטבעי של אשליל משתרע מסיציליה וצפון אפריקה ועד למונגוליה ופקיסטן.
שני המינים בישראל הם בני שיח הגדלים במדבר על מדרונות יבשים ומלוחים.
אשל ואשליל נבדלים זה מזה בכמה מאפיינים מורפולוגיים:
סידור הפרחים: באשל, הפרחים מרוכזים בשיבולים, בעוד שבאשליל הם פזורים.
חפים המלווים את הפרחים: באשל, כל פרח יוצא מחיק חָפֶה יחיד, ואילו באשליל כל פרח עטוף בדּוּר של חָפִים מרובים.
מספר האבקנים: באשל, מספר האבקנים נע בין 4 ל-5 (ובמקרים נדירים עד 12), בעוד שבאשליל מספר האבקנים מרובה באופן משמעותי והם מאוחים בבסיסם וערוכים בחמש קבוצות מול עלי הכותרת.
הסוג השלישי, "מוריקיה" או "אשלונית" (Myricaria), כולל 13 מינים שתחום תפוצתם הטבעי משתרע באזורים הממוזגים של אירו-אסיה.
הסוג הרביעי, "מירטמה" או "אשלנית" (Myrtama), כולל מין אחד שתחום תפוצתו הטבעי הוא ממרכז אסיה ועד פקיסטן ומערב סין.
מדובר בשיח או עץ הגדל בעיקר בבתי גידול בתת-אלפיני או בתת-ארקטי.
העלים מסורגים, חסרי לוואים, יושבים (ללא פטוטרת), ומשתיירים זמן רב ועל פי רוב בעלי בלוטות מפרישות מלח.
ובנוסף העלים זעירים, עשבוניים או בשרניים או גִּלְדָּנִיִּים ואף לעיתים קרובות הם מנוונים לכדי קשקשים זעירים על הענפים הדקים והירוקים.
התפרחת היא אשכול או מכבד (אשכול מורכב) לעיתים רחוקות הפרחים בודדים.
הפרחים דו-מיניים, סימטריים, קטנים מ-8 מ"מ (במיני אשל) או יותר במיני אשליל.
אבקנים 4 או חמש או הרבה.
עמודי השחלה כמספר עלי השחלה או עמוד השחלה חסר.
הפרי הוא הלקט רב-זרעי הנפתח בקשוות.
הזרעים מכוסים שערות ארוכות בכל שטחם או הם בעלי ציצית (זר) של שערות בראשם.
מרביתם חסינים לקרקעות מליחות ומצליחים להתמודד בהצלחה עם קרקעות בסיסיות (אלקליות).
העלים לרוב מכוסי קשקשים דקיקים (1 - 5 מ"מ) חופפים.
מינים רבים מפרישים את המלח שבאדמתם, ועל כן עליהם לרוב מכוסים מלח.
אשלי סימון יאנג הוא כדורגלן אנגלי המשחק בעמדת המגן או הקשר השמאלי באיפסוויץ' טאון.
יאנג החל את קריירת המשחק שלו בקבוצת ווטפורד, וערך את הופעת הבכורה שלו בקבוצה הבוגרת בשנת 2003 בגיל 18. החל מעונת 2004 קנה לעצמו יאנג מקום קבע בהרכב הקבוצה, ואף היה לשחקן מפתח בעונת 2005, אז הצליחה הקבוצה לעלות לליגת הפרמייר ליג.
בינואר 2007 עבר יאנג לקבוצת אסטון וילה תמורת 9.6 מיליון פאונד.
גם בקבוצה זו הפך יאנג במהרה לשחקן הרכב, והפגין יכולת טובה אשר הקנתה לו זימון לנבחרת אנגליה הבוגרת.
בעונתו הראשונה בקבוצה בישל יאנג 17 שערים, שני רק לססק פברגאס.
יאנג זכה במהלך שנת 2008 בתואר שחקן החודש של הפרמייר ליג 3 פעמים שונות, היה פעמיים חלק מנבחרת העונה (עונות 2007 ו-2008) ואף זכה בתואר השחקן הצעיר הטוב ביותר לעונת 2009.
ב-23 ביוני 2011, השלים יאנג את מעברו למנצ'סטר יונייטד מאסטון וילה באופן רשמי כשחתם על חוזה בקבוצה ל-5 שנים.
את הופעת הבכורה שלו במדי יונייטד ערך יאנג במשחק ידידות נגד ניו אינגלנד רבולשן, כששיחק 67 דקות באגף הימני לפני שהוחלף.
את הופעת הבכורה הרשמית שלו במדי יונייטד ערך יאנג ב-13 ביולי בניצחון יונייטד 2–3 בדרבי על מנצ'סטר סיטי במגן הקהילה כשהשלים 90 דקות בהן גם בישל שער.
את הופעת הליגה הראשונה שלו במדי יונייטד ערך יאנג ב-14 באוגוסט, בניצחון החוץ 1–2 על וסט ברומיץ' אלביון.
יאנג כבש את שני שערי הבכורה שלו לזכות יונייטד בניצחון קבוצתו 2–8 על ארסנל ב-28 באוגוסט באולד טראפורד.
באותן השנים שימש יאנג בעיקר כשחקן מחליף ביונייטד אך בעונת 2014/15 זכה לדקות רבות יותר תחת לואי ואן חאל, ואת שערו הראשון לעונת 2014/15 כבש יאנג בניצחון קבוצתו 0–1 על ניוקאסל יונייטד.
לקראת עונת 2017/2018 מונה יאנג לקפטן הראשי של מנצ'סטר יונייטד, לאחר פרישתו של מייקל קאריק.
ב-17 בינואר 2020 יאנג חתם באינטר מילאנו מהסרייה א'.
במשחקו הראשון עבור המועדון בישל יאנג ללאוטרו מרטינס שער מול קליארי, המשחק הסתיים בתוצאה 1-1. ב-16 בפברואר כבש את שערו הראשון בהפסד מול לאציו בתוצאה 1–2. ב-23 במאי 2021 כבש ובישל במשחק שנגמר בתוצאה 1–5 לזכות הנראזורי מול אודינזה, באותה עונה זכתה אינטר באליפות.
ב-17 ביוני 2021 חתם יאנג באסטון וילה מהפרמייר ליג לעונה אחת.
הוא ערך את הופעת הבכורה נגד הקבוצה בה גדל, ווטפורד, משחק אשר אותו הפסידה אסטון וילה 2–3.
ב-13 ביולי 2023 חתם יאנג באברטון לעונה אחת.
ב-23 ביולי 2025 חתם יאנג באיפסוויץ' טאון מהצ'מפיונשיפ.
אשליות אבודות הוא רומן מאת הסופר והמחזאי הצרפתי אונורה דה בלזק שנכתב בין השנים 1837 ל-1843. הרומן נחשב לאחד מהיצירות המרכזיות באוסף הסיפורים והרומנים של באלזאק אשר זכה לכינוי "הקומדיה האנושית" אשר מתמקד בחברה הצרפתית במחצית הראשונה של המאה ה-19.
הסיפור מתחיל בעיר אנגולאם ומתמקד במשורר הצעיר, הנאה והשאפתן לוסיאן שרדון, בנו של רוקח מהמעמד הבינוני אשר נפטר ואם ענייה בעלת שורשים אריסטוקרטיים.
לוסיאן חי בדלות בשכונה התעשייתית אומו יחד עם אימו ואחותו היפה אווה.
חברו הטוב דייוויד סישאר ואמו האלמנה רואים בו גאון יצירתי, מתייחסים אליו בכפפות של משי ומלבים בכך את אהבתו העצמית ואת שאפתנותו.
בחלק הראשון של הרומן, אשר נקרא "שני הפייטנים", דייוויד נאלץ לרכוש את בית הדפוס של אביו במחיר מופרז, והדבר מטיל עליו נטל כלכלי כבד.
לוסיאן מתאהב בברונית דה בג'ארטון, שנחשבת לראש חוג מצומצם ויוקרתי בקרב האריסטוקרטיה של אנגולאם, ומתחיל לחזר אחריה.
הברונית מחליטה בהמשך לעבור לפריז, והיא לוקחת עמה את לוסיאן.
דוד מבקש את ידה של אווה, אך לוסיאן מחמיץ לבסוף את החתונה של ידידו ואחותו משום שעבר לגור בפריז באופן חפוז.
בחלק השני של הרומן, אשר נקרא "איש דגול מעיר שדה בפריז", חובר לוסיאן לקבוצת אינטלקטואלים צעירים, שבראשו עומד הסופר דניאל ד'ארטאז, ואשר כוללת גם את הרופא הורציוס ביאנשון, דמות מוכרת מספרים אחרים של באלזאק כמו "אבא גוריו".
במקביל הוא מתחיל להתקרב גם לקבוצה של עיתונאים, הכוללת את לאטיאן לוסטו, אשר נוהג לכתוב בעיתונים ליברליים שונים בשמו ובשמות בדויים.
הניגוד בין הרצינות והאידיאליזם בחוג של ד'ארטאז לציניות ולנהנתנות של חוג העיתונאים מחייב את לוסיאן לבחור צד, והוא בוחר להפוך לעיתונאי.
הוא מנצל את מעמדו החדש כדי לתקוף את גב' דה באג'רטון, שהתעניינותה בו פחתה לאחר שהם עברו לפריז, פותח ברומן עם שחקנית יפהפייה בשם קוראליה, שעוזבת את פטרונה המבוגר למענו, ומנהל אורח חיים בוהמייני.
בהמשך הוא נוטש את העיתון הליברלי בו כתב ועובר לצד המלוכני, מהלך שמפנה כלפיו את חצי ביקורתם של חבריו העיתונאים, כמו גם כלפי קוראליה, שסופגת ביקורות חריפות על הופעותיה.
הוא מבזבז את מעט הכסף שהרוויח כמו גם את כספם של אחותו אווה ושל דייוויד, ובסופו של דבר אף מזייף את חתימתו של דייוויד על שטר חוב על מנת לשלם את חובותיו.
בעקבות מותה של קוראליה הוא מוצף בחובות ובעקבות כך הוא עוזב את פריז, מושפל ועני, וחוזר לעיר אנגולאם, מבוזה וחסר כל.
באנגולאם דייוויד סישאר עובד על המצאה חדשה ופורצת דרך - תהליך יצירת נייר אשר עשוי מחומרי גלם זולים ויאפשר להוזיל את עלויות ההדפסה באופן מהותי.
השמועות על ההמצאה מגיעות לאחים קוואנטא, בעלי בית הדפוס המתחרה לבית הדפוס של סישאר.
השניים מנצלים את החובות שצבר לוסיאן על חשבון דייוויד, ומצליחים להביא למאסרו.
לוסיאן, אשר מבין היטבאת היקף הנזק שגרם לאחותו וגיסו, סבור בתחילה שהוא יצליח להציל אותם, אך לבסוף תקוותו נכזבת.
בתחילה לוסיאן שוקל להתאבד אך לפני שהוא משליך את עצמו לנהר הוא פוגש כומר ספרדי מסתורי בשם קרלוס הררה אשר מונע ממנו להתאבד.
המפגש עם הכומר הוא תחילתו של הרומן "זוהר ושקיעה של יצאניות צמרת" שפרסם באלזאק בשלב מאוחר יותר.
בסופו של דבר סישאר מסכים להעביר את הזכויות על הפטנט שלו לזכות האחים קוואנטא, אשר מתעשרים מאוד בזכותו.
אשליית הירח היא אשליה אופטית הגורמת לירח להיראות גדול יותר כשהוא נמצא בקרבת האופק יחסית לגודלו כשהוא בזניט.
גודלן של השמש וקבוצות כוכבים נתונים גם הם להשפעות אשליה זו.
אשליית הירח מוכרת ותועדה על ידי תרבויות שונות בתקופות שונות מאז ימי קדם.
ההסבר לאשליה זו עדיין שנוי במחלוקת.
אמונה נפוצה, שהופיעה כבר בכתביו של אריסטו במאה הרביעית לפני הספירה, היא שהירח נראה גדול יותר בקרבת האופק בעקבות הגדלה ממשית הנגרמת על ידי אטמוספירת כדור הארץ.
אמונה זו שגויה: בעוד האטמוספירה אכן משנה את צבעם של גרמי שמיים, היא אינה יוצרת הגדלה כלשהי.
למעשה, הירח נראה קטן יותר בכ-1.5% כשהוא סמוך לאופק בגלל שהוא רחוק יותר בכמעט רדיוס שלם של כדור הארץ.
שבירה אטמוספירית גורמת לירח להיראות קטן במקצת בכיוון האנכי.
את הגודל הזוויתי של ירח מלא ניתן למדוד ישירות בעזרת תיאודוליט כדי להראות שגודלו הזוויתי האמיתי אינו משתנה באופן משמעותי כתלות במיקומו בשמיים (למעט התופעות המוזכרות לעיל).
צילומים של הירח בגבהים שונים מראים גם הם כי גודל הירח אינו משתנה במהלך זריחה או שקיעה, ומכאן שהנראות של הירח כגדול יותר כאשר הוא נמצא בסמוך לאופק היא אשליה חזותית בלבד.
בין ירחים מלאים שונים, הגודל הזוויתי של הירח עשוי לנוע בין 0.49 מעלות ל-0.56 מעלות - שינוי של כ-14% בקוטר הנראה וכ-30% בשטח הנראה.
שינוי זה נגרם על ידי המסלול האליפטי של הירח סביב כדור הארץ.
את גודלו של עצם הנמצא בשדה הראיה שלנו ניתן למדוד כגודל זוויתי (גודל הזווית שבין קרנות המחברות בין עין הצופה לקצוות העצם הנצפה, הנמדד לרוב במעלות) או כגודל פיזי (הגודל האמיתי של העצם הנמדד, לדוגמה, במטרים).
בתפיסה האנושית, ניתן להבדיל בין שני גדלים אלו.
לדוגמה, אם נניח שני עצמים זהים המוכרים לנו במרחקים של חמישה ועשרה מטרים, לעצם הרחוק יהיה גודל זוויתי קטן בכחצי, אך ככלל לא נייחס לו גודל הקטן בכחצי.
לעומת זאת, אם לשני העצמים היה גודל זוויתי זהה, היינו מייחסים לעצם המרוחק יותר גודל פיזי גדול כפי שניים.
לפיכך, בהתעסקות באשליית הירח, שאלה מרכזית הנשאלת היא האם הירח באופק נתפס כגדול יותר בעקבות גודל זוויתי הנתפס כגדול יותר, גודל פיזי הנתפס כגדול יותר, או שילוב של השניים.
אין תשובה חד-משמעית לשאלה זו.
המחקר העיקרי על אשליית הירח נערך על ידי פסיכולוגים המתמחים בתפיסה אנושית.
לאחר שסקרו את ההסברים הרבים בספרם "The Mystery of the Moon Illusion" ("המסתורין שבאשליה הירח", 2002), הלן רוס וקורנליוס פלאג מסיקים כי "לא נמצאה תאוריה הנכונה יותר מהאחרות".
תלמי ניסה להסביר את אשליית הירח באמצעות שבירה אטמוספירית בספרו אלמגסט.
גם אבן אל-היית'ם ייחס את האשליה לשבירה ב"ספר האופטיקה" (1011–1022 לספירה), אך בנוסף העלה כי ייתכן שמדובר בתפיסה אנושית.
טענתו הייתה שכדי לאמוד מרחק של עצם, נדרש רצף של גופים בין העצם לצופה; אולם, מכיוון שאין גופים בין הירח לצופה, המרחק הנתפס על ידי הצופה אינו מדויק ולכן הירח נראה גדול יותר בקרבת האופק.
בעקבות מחקרים נוספים (של רוג'ר בייקון, ג'ון פקהם, ויטלו, ואחרים) המבוססים על הסברו של אל-היית'ם, במאה ה-17 אשליית הירח הוגדרה כתופעה פסיכולוגית בלבד.
השערה זו טוענת כי הירח נראה גדול יותר בקרבת האופק משום שהוא נתפס על ידי הצופה כמרוחק יותר.
כשאנו רואים עצמים בשמיים (כגון עננים או ציפורים), אלו שקרובים יותר לקו האופק בדרך כלל רחוקים יותר מאלו שנמצאים הישר למעלה.
דבר זה עלול לגרום לראייה של השמיים כמישוריים, ולעצמים הנעים לכיוון קו האופק כמתרחקים מאיתנו.
אם הירח נראה לנו כגוף בקרבת שאר בעצמים בשמיים, נצפה שגם הוא יתרחק מאיתנו ככל שהוא מתקרב לאופק, מה שיגרום לגודל זוויתי קטן יותר.
אולם, משום שהגודל הזוויתי של הירח כמעט ואינו משתנה כתלות במיקום הירח בשמיים, מוחנו מפצה על הסתירה הזו בכך שהוא מניח שלירח הקרוב יותר לאופק גודל פיזי גדול יותר.
השערה זו טוענת כי גודל נתפס של עצם תלוי לא רק בגודלו הזוויתי, אלא גם בגודלם של עצמים הנמצאים בסביבה הקרובה אליו מבחינה חזותית.
במקרה של אשליית הירח גופים הנמצאים בסביבת הירח באופק (כלומר, גופים הקרובים לאופק) גורמים לירח להראות גדול יותר.
לעומת זאת, כשהירח בזנית, הוא מוקף מרחבי שמיים ריקים גדולים ולכן נראה קטן יותר.
אפקט זה מומחש על ידי אשליית אבינגהאוס המוצגת משמאל.
המעגל התחתון המוקף מעגלים קטנים מדמה את הירח הנמצא בקרבת האופק שנמצא בקרבת גופים קטנים יחסית, ואילו המעגל המרכזי העליון מדמה את הירח בזנית המוקף מרחבי שמיים הנראים גדולים יותר.
למרות ששני המעגלים המרכזיים זהים לחלוטין, התחתון נתפס כגדול יותר על ידי רבים.
אשליות מתוקות הוא אלבומה התשיעי של הזמרת שרית חדד שיצא באפריל 2001.
האלבום נחשב לאחד האלבומים הנמכרים ביותר בישראל, לאחר שמכר יותר מ-180,000 עותקים.
השיר הראשון מתוכו, "יאללה לך הביתה מוטי", הפך מיד לשיר המושמע ביותר ברדיו, השיר השני "כשהלב בוכה" שכתב יוסי גיספן ללחן של שמואל אלבז זכה להצלחה רבה, והפך לאחת הקלאסיקות של חדד.
מילות השיר נכתבו לאחר הלינץ' המזעזע בשני חיילי מילואים של צה"ל שנכנסו בשגגה אל העיר רמאללה באוקטובר 2000.
בין להיטי האלבום: "תלך כפרה עליי", "תזהרי ממנו" (דואט עם קובי אוז), "זה הסוד שלי", "אשליות מתוקות".
מצורף לאלבום קליפ "כשהלב בוכה" לצפייה במחשב.
הפקה: אבי גואטה הפקות בע"מ
עיבודים והפקה מוזיקלית: שי ראובני, קובי אוז
קלידים: שי ראובני, בנצי מור, קובי אוז, עידן סוכובולסקי
תופים: אשר פדי, אטרף משה אסרף
גיטרה בס: אבי יפרח, גל פרמן
גיטרות: אבי סינגולדה, חיים אוליאל, אמיר בן עמי
גיטרה 'מזרחית': יהודה קיסר, מאיר רגב
דרבוקות: רוני דדון, ישראל שובל
חצוצרה: אברהם פלדר, גיל מאירי
חליל: ניצן עין הבר, אמיר שחסר
אשליה שמיעתית היא אשליה שמטעה את חוש השמיעה.